Earl Grant - Summertime - POPCORNOLDIES
Earl Grant - Summertime
Par Cinatit59 dans INSTRUMENTAUX : 1108 le 13 Août 2016 à 19:01
« Earl Bostic - Dark Eyes Eddie Harris - Exodus » Hof beslis Zephany mag regte naam bekend maak | Netwerk24
Hof beslis Zephany mag regte naam bekend maak
Deur Isabel Venter en Meghan Lawrence 13 Augustus 2019 10:38
Die hooggeregshof in Pretoria het Dinsdag beslis Zephany Nurse (22), wat as baba uit die Groote Schuur-hospitaal in Kaapstad ontvoer is, se identiteit mag bekend gemaak word.
Nurse se regte naam is Miche Solomon.
Sy het in ’n beëdigde verklaring aangevoer sy het vier jaar gehad om te verwerk wat met haar gebeur het en die interdik wat regter Eberhard Bertelsmann destyds toegestaan het om haar ware identiteit te beskerm moet opgehef word.
Morné Nurse het in 'n stadium 'n foto van sy dogter Zephany as sy profielfoto op Facebook gebruik.
Die hooggeregshof in Pretoria het Dinsdagoggend beslis die beperking wat verband hou met die publikasie van Nurse se identiteit in die bevele van die hof gedateer 21 April 2015 en 11 Julie 2017 word beëindig.
Solomon se biologiese ouers het haar in 2015 op 17-jarige ouderdom gevind.
Morné Nurse, Solomon se biologiese pa, het lt.kol Mike Barkhuizen van die Valke destyds gebel en vir hom vertel sy dogter en ’n meisie by haar skool lyk baie na mekaar.
Morné Nurse het in 2017 hierdie foto van sy twee dogters op sy Facebookblad gedeel.
Barkhuizen het met ’n “diskrete ondersoek” begin, waarin hy verklarings onder meer by die skool, hospitale en die departement van binnelandse sake verkry het.
Lees meer: Hy kry Zephany ná 5 jaar se soek
Hy het daarna ’n maand later met Solomon en haar grootmaakouers ontmoet, waarna hy Solomon toestemming vir haar DNS gevra het. Sy het ingestem.
Barkhuizen het destyds gesê die uitslag van die DNS-toetse was vir hom blote formaliteit, want die oomblik toe hy Solomon gesien het, het hy geweet sy is Zephany Nurse wat in 1997 as baba uit die Groote Schuur-hospitaal ontvoer is.
Solomon se grootmaakma dien tronkstraf uit, nadat sy in Augustus 2016 tot 10 jaar gevonnis is vir die ontvoering.
Haar biologiese ma, Celeste Nurse, het destyds tydens die hofsaak gesê sy was op sterk medikasie die dag toe Solomon gesteel is.
“Zephany het gehuil en ’n vrou wat soos ’n verpleegster gelyk het, het gevra of sy haar kan optel,” het Celeste destyds getuig.
Celeste was deur die slaap en het eers later die dag, toe ’n ander verpleegster haar wakker gemaak het om te hoor waar haar baba is, besef haar baba is gesteel.
Zephany Nurse as baba by haar biologiese ma, Celeste Nurse. Foto: Verskaf
Solomon het intussen in haar beëdigde verklaring aangedui haar posisie omtrent haar ontvoering, is “fundamenteel anders as toe die bevel toegestaan is” en sy het vrede gemaak met haar “nuwe werklikheid”.
Volgens haar is dit moontlik gemaak deur die professionele hulp wat sy gekry het sedert sy van haar agtergrond bewus geword het en ook omdat die hof met die toestaan van die tussentydse interdik haar die geleentheid gegee het om die gebeure op haar eie voorwaardes te verwerk.
Soos vroeër berig het Soloman gesê indien haar interdik opgehef word, sal dit haar die geleentheid gee om haar storie te vertel, insluitende deur ’n boek wat op 23 Augustus op die rakke sal wees.
Meer oor: Pretoria | Hooggeregshof | Hof | Zephany
Zephany Nurse wil haar regte naam bekend maak
Zephany Nurse seuntjie ryker
Hof: Minderjariges steeds nie beskerm ná 18
Organisasies in hof oor identiteit van kinders